**RAZVOJNE REŠITVE NA PODROČJU IZBIRE IN RAZVOJA KADROV
V ORGANIH DRŽAVNE UPRAVE** **- RAZVIJAMO KOMPETENCE PRIHODNOSTI**

**Maj 2025**

Spoštovani sodelavci in sodelavke!

Maj je bil za projekt *Razvijamo kompetence prihodnosti* zelo produktiven. Rezultate aktivnosti prve in druge faze projekta smo predstavili širši in ožji medresorski delovni skupini za podporo projektu. Oblikovali smo končni različici prenovljenih temeljnih in vodstvenih kompetenc, zaključujemo pa tudi oblikovanje delovno specifičnih kompetenc.

Poleg tega smo začeli z interaktivnimi usposabljanji za kadrovike z naslovom ***»Smernice za vodenje zaposlitvenih razgovorov v državni upravi.«*** Na delavnicah predstavimo poenoten in posodobljen pristop k vodenju zaposlitvenih razgovorov ter ključne spremembe v kompetenčnem modelu. Udeleženci skozi konkretne primere spoznajo, kako uporabiti smernice za pripravo in izvedbo kakovostnih razgovorov ter izvedejo tudi simulacijo takšnega razgovora. Usposabljanje je priložnost za nadgradnjo veščin vodenja razgovorov in za boljše razumevanje sodobnih pristopov pri izbiri kadrov ter naslavljanju ovir, s katerimi se kadroviki vsakodnevno soočajo ob vodenju izbirnih postopkov. Odzivi kadrovikov na predstavljene smernice so odlični, saj v smernicah prepoznavajo smiselno in takojšnjo integracijo v razgovore.

****

Izvedba usposabljanja

Dosegli smo tudi napredek pri prepoznavanju, razvoju in ohranjanju talentov ter sistemskem načrtovanju nasledstev. V maju smo opravili strukturirane intervjuje s predstavniki javnih uprav Singapurja in Francije ter predstavnikom Evropske komisije.

Skupaj gradimo državno upravo, ki prepoznava, razvija in ohranja najboljše kadre – v dobrobit državljanov in trajnostnega razvoja državne uprave.

Lepo vas pozdravljamo,

Projektna skupina Ministrstva za javno upravo, Direktorata za javni sektor